【世界觀】匯兩川鬥艷玫華彩
2024年05月11日 21:24
東網電視
更多新聞短片
「匯兩川」(圖片:JRA)
今屆維多利亞一哩賽吸引到15匹日本現役頂級雌馬參加，係呢項只限4歲或以上馬女角逐嘅一級賽，自2006年舉辦首屆以來出馬最少一次，同時亦係近10年最少G1盟主列陣嘅一屆。
跑頂級大賽，實力冇番咁上下好難突圍，呢項賽事更加係卡士勝於一切，對上4屆頭馬之前都贏過一級賽。2020年冠軍係大家熟悉嘅馬后「杏目」；2021年就輪到「放聲歡呼」幫李慕華連贏兩屆，前年「純淨之輝」做主角，上年呢匹白毛馬打衞冕戰，點知畀「前人足跡」壞大事只能夠屈居亞軍。
今屆只有「匯兩川」同「艷玫華彩」贏過G1，秤往績呢兩匹馬好大機會延續傳統，憑卡士力壓群雌成功稱后。